《济河焚舟》
宋代·林希逸

汔济焚舟去，秦兵意若何。深仇思必雪，信誓有如河。

甲卒方停棹，将军怒指戈。连樯皆纵燎，劲气欲熬波。

拜赐前言在，论功一炬多。至今临岸处，梦想发皤皤。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。